Bill Nelson

Clarence William Nelson II (lahir 29 September 1942) ialah seorang peguam Amerika, ahli politik, dan pakar muatan NASA yang kini menjadi Pentadbir Pentadbiran Aeronautik dan Angkasa Negara (NASA) dari tahun 2021 hingga tahun 2025.

 Awal hidup 
Nelson dilahirkan pada 29 September 1942, di Miami, Florida, satu-satunya anak kepada Nannie Merle dan Clarence William Nelson."Senator Bill Nelson" . Florida 4-H Hall of Fame. Retrieved December 15, 2009. Beliau berketurunan Scotland, Ireland, Inggeris dan Denmark. Ayahnya meninggal dunia akibat serangan jantung ketika Nelson berusia 14 tahun dan ibunya menghidap penyakit Lou Gehrig (ALS) ketika berusia 24 tahun. Nelson dibesarkan di Melbourne, Florida, di mana beliau bersekolah di Sekolah Tinggi Melbourne.

 Kerjaya 
Nelson memulakan karier politik beliau dengan berkhidmat di Dewan Perwakilan Florida dari 1972 hingga 1978 dan di Dewan Perwakilan Amerika Syarikat dari 1979 hingga 1991. Pada Januari 1986, beliau menjadi anggota Kongres yang kedua terbang di angkasa lepas, setelah Jake Garn, ketika beliau bertugas sebagai pakar muatan di Space Shuttle Columbia. Sebelum memasuki politik, beliau berkhidmat di Tentera Simpanan A.S. sewaktu Perang Vietnam.

Nelson bersara dari Kongres pada tahun 1990 untuk mencalonkan diri sebagai Gabenor Florida, tetapi tidak berjaya. Beliau kemudian dipilih sebagai Bendahari, Pesuruhjaya Insurans dan Marsyal Bomba Florida, berkhidmat dari 1995 hingga 2001. Pada tahun 2000, Nelson terpilih ke kerusi Senat AS yang telah dikosongkan oleh Senator Republikan Connie Mack III dengan 51% undian. Beliau dipilih semula pada tahun 2006 dengan 60% undian"Sen. Bill Nelson (D)", National Journal Almanac, December 31, 2008. Retrieved 2012-02-09. dan pada tahun 2012 dengan 55% undian. Nelson mencalonkan diri untuk penggal keempat pada tahun 2018, tetapi dikalahkan dalam pilihan raya umum oleh Gabenor Florida ketika itu, Rick Scott. Pada bulan Mei 2019, Nelson dilantik untuk berkhidmat di dewan penasihat NASA.

 Pentadbir NASA 
Pada 19 Mac 2021, Presiden Joe Biden mengumumkan hasratnya untuk mencalonkan Nelson untuk memimpin Pentadbiran Aeronautik dan Angkasa Negara. Nelson disahkan dengan persetujuan sebulat suara oleh Senat Amerika Syarikat pada 29 April 2021, dan dilantik oleh Naib Presiden Kamala Harris pada 3 Mei 2021

Nelson meletak jawatan pada 20 Januari 2025, hari di mana presiden Donald Trump menjadi presiden yang ke-47.

 Rujukan 

Kategori:Orang hidup
Kategori:Kelahiran 1942
Kategori:Rencana yang mempunyai hCard